དེ་ཡང་ཐོག་མར་སྔ་དྲོ་ཆུ་ཚོད་༨།༠༠ཙམ་ལ་ཁ་ལེ་ཧྥོ་ནེ་ཡ་གཙུག་ལག་སློབ་ཆེན་གྱི་སློབ་དཔོན་པོལ་ཨེག་མན་ལགས་དང་།དགའ་ལྡན་ཕོ་བྲང་ཡིག་ཚང་གིས་གོ་སྒྲིག་ལྟར་གོ་ལ་ཧྲིལ་པོ་བྱམས་བརྩེའི་ཕྱོགས་སུ་བསྐྱོད་པ་ཞེས་པའི་བརྗོད་གཞིའི་ཐོག་སེམས་ཁམས་རིག་པའི་མཁས་དབང་པོལ་ཨེག་མན་ལགས་དང་།ཁོང་གི་བུ་མོ་སོགས་ཚན་རིག་པ་ཁག་ཅིག་མཉམ་དུ་བགྲོ་གླེང་གནང་ཡོད་པ་དང་།སྐབས་དེར་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གིས་བཀའ་སློབ་གནང་སྐབས།འགྲོ་བ་མི་རྣམས་ལ་གཅིག་མཚུངས་ཀྱི་འདུ་ཤེས་འཛིན་དགོས་པ་དང་།མི་རྣམས་སྤྱི་ཚོགས་ཀྱི་སེམས་ཅན་ཡིན་པས་གཅིག་ལ་གཅིག་རྟེན་ཡིན་པས་ཕན་ཚུན་ལ་བརྩི་བཀུར་དང་།འགྲོ་བ་མིའི་རིན་ཐང་གོང་སྤེལ་ཆེད་ཚང་མས་མཉམ་རུབ་ཀྱིས་ཕྱག་ལས་གནང་དགོས་པ་སོགས་བཀའ་སྩལ་བ་མ་ཟད།